Vakarau me kua na vuki bera
16 April, 2018, 12:00 am
RATOU sa vakaraitaka mai na Tabana ni Leqa Tubukoso (National Disaster Management Office) e Suva ki vei keda kece na lewei Viti me da vakavakarau ni se siga toka.
E sa kerei vei kemuni na tiko e na vanua lolovira, mo ni gole cake e na vanua cecere ka ni yacova mai na bogi ni Moniti sa ciciva tiko na i vakatagedegede na 2 na cava o Keni.
Ratou sa nanuma tiko na Tabana ni Draki ni na qai yacovi Kadavu na cava o Keni e na sigalevu oqo, ka sa na rawa ni ciciva tiko na i vakatagedegede naba 3 (Category 3).
Na Category 3 oqo e rawa ni rerevaki sara, ka vakavuna na boko ni livaliva, kei na wai, ka rawa talega ni cavuta na dela ni vale.
E ratou vakaraitaka mai na Tabana ni Draki ni sa vakasalataki tiko na vanua raraba o Viti e na cava o Keni, ia sa kerei me ra qaqarauni vinaka sara na veivanua ka sa toqai toka oqo e ra:
Viti Levu, Yasawa kei na Mamanuca
Beqa, Vatulele, Lomaiviti
Moala, Totoya,
Matuku, Lau icake
Kadavu kei iratou na yanuyanu lalai o (Matanuku, Ono, kei Galoa)
Nanumi tiko ni na tarai Vatulele, Kadavu, na vei yanuyanu lalai o Matanuku, Ono, kei Galoa na kaukauwa ni cava o Keni e na 100 na kilomita, dua na auwa, kei na cagi tataba ki na 140 kilomita, dua na auwa.
Eana sigalevu nikua (Tusiti) e nanumi tiko ni na toso cake na kaukauwa ni cava o Keni ki na 120 na kilomita, dua na auwa, kei na cagi tataba e na tara sara tiko yani na 170 kilomita, dua na auwa.
Sa vakasalataki talega kivei kemuni na vakaitikotiko e na veimama kei Lautoka ki Sigatoka kei Navua, yatu Mamanuca kei Beqa, mo ni namaka tiko ni na rawa ni tara yani na nomuni vanua na kaukauwa ni cagi e na 80 na kilomita kei na cagi tataba ki na 110 na kilomita e na sigalevu nikua (Tusiti) ka na rawa ni toso cake sara ki na 100 na kilomita, dua na auwa kei na cagi tataba ki na 140 kilomita, dua na auwa.
Kivei kemuni mai na Yatu Yasawa, kei na vanua o Viti Levu namaki tiko mo ni na namaka na cagi tataba e na 80 na kilomita, dua na auwa.
Ena sigalevu enanoa (Tusiti) e rauta ni 2000 na lewenivanua era sa tiko e na vanua ni drodro e na Vualiku kei na yasayasa vaka-Ra.
Sa kerei mo ni qai veitaratara mai ke mani yaco e dua na leqa e na nomuni i tikotiko:
Tabacakacaka ni Ovisa: 911
Tabacakacaka ni Bokobuka: 910
Tabana ni livaliva –
Electrical Emergencies: 913
Tabacakacaka ni Ovisa:
Yasayasa vaka-Ra – 9905457
Wasewse Tokalau – 9905563
Wasewase Vualiku – 9905722
Wasewase Ceva – 9905529
Leqa Tubukoso:
National Emergency O
peration Center: 3319250
Wasewase e loma: 3683250
Wasewase Ceva: 7848858
Wasewase Vualiku: 8280359
Yasayasa vaka-Ra: 6281553
fij_Latn knc_Latn fij_Latn fij_Latn fij_Latn fij_Latn fij_Latn fij_Latn zul_Latn ceb_Latn lua_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn fij_Latn fij_Latn fij_Latn fij_Latn fij_Latn fij_Latn tgl_Latn zho_Hans fij_Latn fij_Latn fij_Latn fij_Latn